
 Compartimentul  Impozite și taxe, buget și contabilitate  

Nr. 1407/08.06.2026
RAPORT
                   Referitor la:

                   Referatul de aprobare înregistrat cu nr. 1406/08.06.2026,a domnului Galea Ștefan Petru, Primarul Comunei Dieci prin care se propune : aprobarea utilizarii excedentului anual al bugetului local rezultat la incheierea exercitiului bugetar al anului 2025           
                  Considerente generale: Potrivit art.13 din Legea nr. 273/2006 privind finanțele publice locale, cu modificarile si completarile ulterioare, “ cheltuielile unui buget se acopera integral din veniturile bugetului respectiv, inclusiv excedentul anilor precedenti”. La finele anului 2025, in urma operatiunilor de regularizare cu bugetul de stat si cu celelalte bugete prevazute de normele metodologice, autoritatile administratiei publice locale si unitatile Trezoreriei Statului au procedat la stabilirea rezultatului executiei bugetelor locale la finele anului pe sectiuni, conform prevederilor Capitolului V. “Incheierea executiei bugetelor locale si operatiuni specifice unitătilor/subdiviziunilor administrativ-teritoriale” din Ordinul Ministrului  Finantelor nr. 1.983/17.12.2025 pentru aprobarea Normelor metodologice privind încheierea exercitiului bugetar al anului 2025, cu modificările si completarile aduse de Ordinul Ministrului ~~ Finantelor nr.2.107/29.12.2025. 



Excedentul total al Comunei Dieci rezultatul executiei la finele anului 2025 a fost in valoare de 79.368,59 lei, detaliat pe sectiuni astfel: 



- sectiunea de functionare a inregistrat un excedent in valoare de 19.647 lei; 



-secțiunea de dezvoltare a inregistrat un excedent in valoare de 59.721,59 lei 



În conformitate cu prevederile art. 58 din Legea nr. 273/2006 privind finantele publice locale, cu modificările si completările ulterioare,” excedentul anual al bugetului local rezultat la incheierea exercitiului bugetar, pe cele doua sectiuni, dupa efectuarea regularizarilor in limita sumelor defalcate din unele venituri ale bugetului de stat si a transferurilor din bugetul de stat sau din alte bugete, precum si dupa achitarea platilor restante, se reporteaza in exercitiul financiar următor si se utilizează în baza hotararilor autoritătilor deliberative, astfel: 



a) ca sursă de finantare a cheltuielilor sectiunii de dezvoltare;

 

b) pentru acoperirea temporara a golurilor de casa provenite din decalajele intre veniturile si cheltuielile sectiunilor de functionare si dezvoltare in anul curent, în limita disponibilului rezultat in urma aplicării prevederilor lit.a); 



c) pentru acoperirea definitiva a eventualelor deficite ale sectiunilor de functionare si dezvoltare, dupa caz, la sfarsitul exercitiului bugetar.

                  Considerente juridice: 

                       -prevederile art.58, din Legea nr. 273/2006 privind finantele publice locale, modificata,


           -prevederile art. 84, alin. (3-5), art. 87, alin. (3) si alin. (5), art. 88, art.129, alin. (2), lit. b), alin. (4), lit. a), art.139, alin. (3), lit. a) coroborat cu art. 5, lit. cc), precum si art. 196, alin. (1), lit. a)  din  OUG nr.57/2019 privind Codul Administrativ;

                   În considerarea aspectelor enumerate mai sus,

P R O P U N E M:

utilizarea în cursul anului 2026  a sumei de 79.368,59 lei ca sursa de finantare a cheltuielilor sectiunii de dezvoltare a bugetului local pe anul 2026, pentru obiectivele de investitii ”Extindere rețea de apă în satul Crocna,Comuna Dieci, Județul Arad.”
Consilier principal
Feier Ancuța Maria
